INVITAȚIE DEZBATERE PUBLICĂ

Dezbatere publică – având ca obiect proiectul de Ordin al ministrului mediului, apelor și pădurilor privind aprobarea Regulamentului Parcului Natural Văcărești.

Ministerul Mediului, Apelor și Pădurilor (MMAP) vă invită la dezbaterea publică privind proiectul de Ordin al ministrului mediului, apelor și pădurilor privind aprobarea Regulamentului Parcului Natural Văcărești, care va avea loc în data de 01.07.2020, între orele 14.00 - 16.00, în sistem video-conferință.

Menționăm că participarea la dezbaterea publică este condiționată de conectarea la platforma Meeting link: <https://mmap.webex.com/mmap/j.php?MTID=m350c8ff59fbd1bebc4618fd9e857d1c9>, Meeting number: 163 185 0887, Password: DAxskzPP344, Host key: 373709.

Pentru o discuție cât mai eficientă participanții sunt rugați să transmită, până în data de 30.06.2020, ora 12.00, recomandările, propunerile de modificare și completare a prevederilor Ordinului privind aprobarea Regulamentului Parcului Natural Văcărești, la adresa de email: anca.craciunas@mmediu.ro , în cazul în care acestea nu au fost deja transmise autorității publice centrale. Modalitatea de înscriere pentru luarea cuvântului este ordinea în care se vor primi e-mail-urile de înscriere, care se vor transmite tot la adresa de e-mail mai sus menționată.

Formatul propus pentru dezbaterea publică este următorul: 10-15 minute - prezentarea proiectului de către inițiatori, 1 oră și 30 de minute – prezentarea punctelor de vedere ale participanților.

Ulterior evenimentului pe pagina de internet a MMAP se vor posta minuta evenimentului, recomandările scrise colectate, versiunea îmbunătățită a proiectului de act normativ.

Informații privind proiectul de Ordin privind aprobarea Regulamentului Parcului Natural Văcărești, se găsesc pe site-ul MMAP, la adresa <http://www.mmediu.ro/articol/mmap-supune-dezbaterii-publice-proiectul-de-ordin-privind-aprobarea-regulamentului-parcului-natural-vacaresti/3373>.

Așteptăm cu interes opiniile și participarea dumneavoastră.